**Noapte de mai**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noapte de mai

...

Noapte de mai către sfârșit,

Plouă mărunt și liniștit,

Printre nori luna clipește

Și-ncet se rostogolește

Spre locul ei de asfințit!

...

Nevăzut vântul foșnește

Printre crengi ce-au adormit,

Plouă mărunt și liniștit

Peste livada ce-nflorește!

..

Un pui de măr de-abia-nflorit,

Către cer se opintește,

Floarea-i albă se zburlește

În vântul ce-o zăpăcește

Cu demersul lui șoptit.

Plouă mărunt și liniștit!